รัฐบาลไทย-ข่าวทำเนียบรัฐบาล-นายกสมาคมแม่บ้าน มท. นำคณะกรรมการแม่บ้านมหาดไทยเขตภาคเหนือ ลงพื้นที่จังหวัดลำพูน ตรวจเยี่ยมศูนย์พัฒนาเด็กเล็กเทศบาลตำบลป่าสัก และศึกษาดูงานจัดการขยะมูลฝอยชุมชนบ้านป่าบุก
วันอังคารที่ 20 กุมภาพันธ์ 2561
นายกสมาคมแม่บ้าน มท. นําคณะกรรมการแม่บ้านมหาดไทยเขตภาคเหนือ ลงพื้นที่จังหวัดลําพูน ตรวจเยี่ยมศูนย์พัฒนาเด็กเล็กเทศบาลตําบลป่าสัก และศึกษาดูงานจัดการขยะมูลฝอยชุมชนบ้านป่าบุก
นายกสมาคมแม่บ้าน มท. นําคณะกรรมการแม่บ้านมหาดไทยเขตภาคเหนือ ลงพื้นที่จังหวัดลําพูนตรวจเยี่ยมศูนย์พัฒนาเด็กเล็กเทศบาลตําบลป่าสัก และศึกษาดูงานจัดการขยะมูลฝอยชุมชนบ้านป่าบุก
วันนี้ (20 ก.พ. 61)ดร.ปฤถา พรหมเลิศ นายกสมาคมแม่บ้านมหาดไทย นําคณะกรรมการแม่บ้านมหาดไทย ในเขตภาคเหนือ 17 จังหวัด เดินทางลงพื้นที่จังหวัดลําพูนเพื่อเยี่ยมชมการดําเนินงานศูนย์พัฒนาเด็กเล็กเทศบาลตําบลป่าสัก อําเภอเมืองลําพูน และการศึกษาดูงานด้านการบริหารจัดการขยะมูลฝอยของชุมชนบ้านป่าบุก ตําบลแม่แรง อําเภอป่าซาง
ดร.ปฤถา พรหมเลิศ นายกสมาคมแม่บ้านมหาดไทย เปิดเผยว่าสมาคมแม่บ้านมหาดไทย เป็นองค์กรที่จัดตั้งขึ้นโดยมีวัตถุประสงค์เพื่อส่งเสริมความสมัครสมานสามัคคี อุปการะซึ่งกันและกันระหว่างแม่บ้านมหาดไทย เป็นศูนย์รวมความคิดเห็นและปฏิบัติงานของกลุ่มแม่บ้าน นอกจากนี้สมาคมฯ ยังมีนโยบายที่มุ่งเน้นการดําเนินกิจการที่เป็นประโยชน์ส่วนรวม โดยยึดแนวทางศาสตร์พระราชาเป็นแบบอย่างในการบําบัดทุกข์บํารุงสุขให้แก่ประชาชน ดังนั้น เพื่อให้การดําเนินงานบรรลุตามวัตถุประสงค์และนโยบายของสมาคมฯ รวมทั้งเป็นการส่งเสริมการขับเคลื่อนภารกิจให้เป็นผลสําเร็จ สมาคมฯ จึงได้จัดทําโครงการแม่บ้านมหาดไทยสัญจร 4 ภาค ขึ้น โดยครั้งนี้สัญจรมาในเขตภาคเหนือ ในระหว่างวันที่ 20-21 กุมภาพันธ์ 2561 โดยมีกิจกรรมการศึกษาดูงานการบริหารจัดการขยะมูลฝอยของชุมชนบ้านป่าบุก ชุมชนที่ได้รับรางวัลถ้วยพระราชทานชุมชนปลอดขยะอันดับหนึ่งของประเทศประจําปี 2560ซึ่งชุมชนดังกล่าวมีการบริหารจัดการขยะตั้งแต่ต้นทาง คือจากครัวเรือนซึ่งเป็นแหล่งต้นทางของขยะ มีการนํากลับมาใช้ซ้ํา และนําขยะกลับมาใช้ใหม่ ซึ่งเป็นไปตามแผนปฏิบัติการ“ประเทศไทย ไร้ขยะ”ตามแนวทางประชารัฐ ซึ่งการสร้างความตระหนักในการลดปริมาณขยะควรต้องเริ่มตั้งแต่ต้นทางคือครัวเรือน ถ้าสมาชิกในครัวเรือนเห็นความสําคัญของปัญหาขยะ สร้างจิตสํานึกให้กับตนเอง และมีพฤติกรรมในการคัดแยกขยะที่ถูกต้อง ก็จะทําให้บ้านเรือนดูสะอาด เป็นระเบียบเรียบร้อย ลดการกระจายของเชื้อโรค และลดปัญหาสิ่งแวดล้อมได้
นายกสมาคมแม่บ้านมหาดไทย กล่าวเพิ่มเติมว่าเพื่อให้เกิดการบริหารจัดการขยะมูลฝอยอย่างยั่งยืน สมาคมฯ ได้นําหลัก 3Rมาใช้ในการดําเนินงาน ได้แก่ด้านการลดการก่อให้เกิดขยะ (Reduce)โดยรณรงค์สร้างจิตสํานึกในการคัดแยกขยะ การหลีกเลี่ยงการใช้โฟมและพลาสติก การใช้หลอดไฟฟ้าLEDและการใช้ถุงผ้าแทนถุงพลาสติกด้านการใช้ซ้ํา (Reuse)เน้นการบริจาคสิ่งของที่เลิกใช้แล้วแต่มีสภาพดีให้กับผู้ที่ขาดแคลน การแปรรูปพลาสติกและนํากลับมาใช้ประโยชน์ใหม่ และด้านการนํากลับมาใช้ใหม่ (Recycle)ซึ่งเน้นการนําขยะที่ผ่านการคัดแยกมาสร้างมูลค่า เช่นการนําเศษอาหารที่ผ่านการคัดแยกมาทําเป็นปุ๋ยหมักอินทรีย์ การนําฝาน้ําดื่มที่เป็นโลหะประเภทอะลูมิเนียมไปบริจาคเพื่อนําไปผลิตเป็นขาเทียมให้แก่ผู้ป่วยผู้พิการ เป็นต้น
สุดท้าย นายกสมาคมฯ ได้เน้นย้ําว่าปัญหาขยะเป็นปัญหาสําคัญของชาติ เป็น“ความท้าทาย”และเป็น“จุดเปลี่ยนพฤติกรรม”ที่สําคัญที่ต้องทําให้เห็นว่าเรื่องขยะเป็นหน้าที่ของทุกคนไม่ใช่หน้าที่ของคนใดคนหนึ่ง ดังนั้นต้องร่วมมือร่วมใจกันส่งเสริมและสนับสนุนให้ชุมชน/ท้องถิ่น เข้ามามีส่วนร่วมในการบริหารจัดการขยะ เพื่อให้เกิดความยั่งยืน และมุ่งสู่เป้าหมายการพัฒนาที่ยั่งยืน (SDGs)เชื่อมโยงตามกติกาสากลโลก และสอดคล้องตามยุทธศาสตร์ชาติระยะ 20 ปี.
ครั้งที่34/2561
กองสารนิเทศ สํานักงานปลัดกระทรวงมหาดไทย
โทร 0-22224131-2